<classify> Akizungumza na gazeti hili, Barthez alisema anapenda kubaki Yanga kwa sababu amekuwa na wakati mzuri kipindi chote ambacho ameichezea timu hiyo, hivyo angependa kuendeleza mafanikio ambayo amechangia kupatikana kwake msimu uliopita.Najivunia kuwa sehemu ya mafanikio ya Yanga kwa kipindi chote cha misimu minne ambayo nimekuwa hapa, lakini pia nimekuwa na uhusiano mzuri na uongozi, benchi la ufundi na hata wachezaji wenzangu, kitu kinachonifanya kutamani kubaki, ingawa siyo mbaya kama nitaboreshewa maslahi yangu, alisema Barthez.Kipa huyo alisema haoni sababu ya kuhama sehemu ambayo amekuwa na mafanikio makubwa pamoja na kuaminika kwa mashabiki kutokana na mchango anaoutoa kwa timu hiyo, hivyo anadhani ni bora akabaki kuliko kwenda timu nyingine na kuanza upya kujenga uaminifu.Alisema mipango iliyopo Yanga kwa sasa, haoni sababu ya kuondoka, kwani hatua ya makundi waliyopo hivi sasa itamuongezea ukomavu na kuimarisha kiwango chake anapokuwa langoni. Barthez alitua Yanga kwa mara ya kwanza msimu wa 201112, akitokea Simba akifuatana na beki wa kati, Kelvin Yondani na kusaini mkataba wa miaka miwili.  <topic>: michezo 